Yiwen wass, yekcem-d uṣeyyad ɣer teẓgi ideg llant tmeddukkal, lfuci gar yifassen-is, iteddu xmat xmat. Yuɣ lḥal, iguber-d titbirt-nni mi tella tqeyyel sufella n useklu. Iɛemmer tamgḥeltis, iwehha-tt i wakken ad tt-id-iṣeyyed. Taweṭṭuft mebla leɛḍil, tɣawel tɣeẓẓa-t deg ufus-is akken ur yessuffuɣ ara lewǧeh. Argaz, mi iḥulfa i uɣẓaẓ, yebra-as i tmegḥelt-nni, ad iwali ma yella kra i t-yuɣen neɣ i t-yeqqsen. Deg wakud-nni, taweṭṭuft, tuli s tɣawla ar tmeddakkelt-is iwakken ad as-tini ad tsellek iman-is seg uṣeyyad amcum.